Vilnius, 2021 m. rugpjūčio 30 d.

**Pirmadienį vilniečių skiepų autobusas lauks prie dviejų „Lidl“ parduotuvių**

**Šiandien, pirmadienį, vilniečiai turės galimybę skiepą nuo COVID-19 gauti atvykę prie dviejų „Lidl“ parduotuvių Vilniuje. Nuo 10 iki 12:30 val. bus galima pasiskiepyti prie Rasų g. 9A esančios „Lidl“ parduotuvės, o nuo 18 iki 20 val. Vilniaus miesto savivaldybės skiepų autobusa lauks adresu Virbeliškių g. 2.**

Prie abiejų parduotuvių įsikūrusiuose skiepų autobusuose norinčiųjų lauks po 100 vnt. „Comirnaty“ („Pfizer-BioNTech“) ir 100 vnt. „Janssen“ („Johnson & Johnson) dozių.

Norintys gauti skiepą, kviečiami stoti į gyvą eilę, iš anksto registruotis nereikia, užteks tik su savimi turėti asmens tapatybę patvirtinantį dokumentą.

Iš viso pasiskiepyti galės apie 400 norinčiųjų. Vilniaus miesto savivaldybės vakcinavimo komanda taip pat kviečia revakcinacijai Vilniaus gyventojus, kurie pirmąjį „Comirnaty“ („Pfizer-BioNTech“) skiepą prie „Lidl“ parduotuvės Virbeliškių g. 2 vakcinavimo autobuse gavo rugpjūčio 7 d.

Tokia iniciatyva, kai sostinės gyventojai prie prekybos tinklo „Lidl“ parduotuvės be registracijos gali gauti skiepą nuo COVID-19, vyksta jau ne pirmą kartą. Kiek anksčiau gyventojai turėjo galimybę pasiskiepyti prie „Lidl“ parduotuvių Vilniuje nei Klaipėdoje. Taip pat rugpjūčio 16 dieną buvo galima pasiskiepyti prie 15 „Lidl“ parduotuvių visoje Lietuvoje.

**Daugiau informacijos:**
Lina Skersytė
Korporatyvinių reikalų ir komunikacijos departamentas
UAB „Lidl Lietuva“
Tel. +370 5 267 3228, mob. tel. +370 680 53556
lina.skersyte@lidl.lt